C 354/1

SPRÁVA O FINANČNEJ ČINNOSTI ZA ROK 2021

Oddiel II – Európska rada a Rada

(2022/C 354/01)

OBSAH

1. ÚVOD 3

2. CIELE A ROZPOČET NA ROZPOČTOVÝ ROK 2021 3

2.1. Hlavné finančné ciele 3

2.2. Zostavenie rozpočtu Európskej rady a Rady na rok 2021 3

2.2.1. Všeobecný prístup 3

2.2.2. Rozpočet na rok 2021 3

2.2.3. Rozpočet na rok 2021 a okruh 7 viacročného finančného rámca rozpočtu EÚ 4

3. CELKOVÝ PREHĽAD PLNENIA ROZPOČTU V ROKU 2021 5

3.1. Činnosti a ciele Európskej rady a Rady v roku 2021 5

3.1.1. Zasadnutia 5

3.1.2. Legislatívne činnosti 6

3.1.3. Modernizácia administratívy 6

3.1.4. Plnenie cieľov v roku 2021 6

3.2. Príjmy 7

3.3. Výdavky v roku 2021 8

3.3.1. Úpravy rozpočtu v roku 2021 8

3.3.2. Prehľad plnenia rozpočtu v rokoch 2017 – 2021 9

3.3.3. Čerpanie rozpočtových prostriedkov v roku 2021 podľa kategórií 10

3.4. Prenesené rozpočtové prostriedky 12

3.4.1. Rozpočtové prostriedky prenesené automaticky z roku 2020 do roku 2021 12

3.4.2. Rozpočtové prostriedky prenesené automaticky z roku 2021 do roku 2022 13

3.5. Pripísané príjmy 14

3.5.1. Pripísané príjmy, ktoré vznikli pred rokom 2021 14

3.5.2. Pripísané príjmy prenesené na zaplatenie z roku 2020 15

3.5.3. Pripísané príjmy, ktoré vznikli pred rokom 2021, prenesené na zaplatenie do roku 2022 16

3.5.4. Pripísané príjmy, ktoré vznikli v roku 2021 17

1. ÚVOD

Tento dokument predstavuje v súlade s článkom 249 nariadenia Európskeho parlamentu a Rady (EÚ, Euratom) o rozpočtových pravidlách (NRP) (1) správu o rozpočtovom a finančnom hospodárení v rámci oddielu II rozpočtu EÚ (Európska rada aRada) za rozpočtový rok 2021.

Táto správa vychádza z predbežnej účtovnej závierky za rok 2021, zo zistení vo výročných správach o činnosti vypracovaných povoľujúcimi úradníkmi Rady a z informácií o plnení rozpočtu z finančného systému Rady.

Kapitola II tejto správy predstavuje zhrnutie rámca stanoveného na rozpočtový rok 2021. Prehľad čerpania rozpočtových prostriedkov dostupných v roku 2021 sa uvádza v kapitole III.

Plnenie rozpočtu v roku 2021 podľa jednotlivých rozpočtových riadkov sa uvádza v prílohe.

2. CIELE A ROZPOČET NA ROZPOČTOVÝ ROK 2021

2.1. Hlavné finančné ciele

Hlavné finančné ciele Generálneho sekretariátu Rady na rok 2021:

— zabezpečiť, aby rozhodovanie v Európskej rade a Rade mohlo pokračovať napriek pokračujúcej výnimočnej situácii spôsobenej pandémiou COVID-19,

— zabezpečiť nepretržitú podporu Európskej rade a Rade efektívnym a účinným využívaním finančných zdrojov,

— pokračovať v procese administratívnej digitálnej modernizácie s cieľom zlepšiť kvalitu organizácie a náležité využívanie zdrojov.

2.2. Zostavenie rozpočtu Európskej rady a Rady na rok 2021

2.2.1. Všeobecný prístup

Pri zostavovaní rozpočtu Európskej rady a Rady (ďalej len ER/R) na rok 2021 sa vychádzalo zo všeobecného cieľa neprekročiť v nominálnom vyjadrení celkovú úroveň rozpočtu na rok 2020 v prípade výdavkov nesúvisiacich s platmi o viac ako 2 %.

Zvýšenia súvisiace so zákonnými alebo zmluvnými záväzkami alebo zvýšenia v oblastiach, ktoré sa považovali za zásadné pre riadne fungovanie Generálneho sekretariátu Rady (GSR), boli vyvážené stanovením priorít a zmenou plánov niektorých projektov so zreteľom na plnenie rozpočtu v uplynulých rokoch.

Pokiaľ ide o plán pracovných miest, GSR naďalej zjednodušoval organizáciu realizáciou týchto opatrení:

— transformácia 25 pracovných miest funkčnej skupiny AST na 25 pracovných miest AD ako súčasť pokračovania administratívnej modernizácie s rozpočtovo neutrálnym účinkom.

2.2.2. Rozpočet na rok 2021

Rozpočtový orgán zostavil celkový rozpočet ER/R na rok 2021 vo výške 594,4 milióna EUR. Táto suma predstavuje zvýšenie o 3,8 milióna EUR (+0,6 %) v porovnaní s rokom 2020.

Počet pracovných miest pre ER/R uvedený v pláne pracovných miest na rok 2021 bol stanovený na 3 029.

V tabuľke 1 je uvedený prehľad rozpočtu na rok 2021 podľa jednotlivých kategórií.

Tabuľka 1

Rozpočet ER/R na rok 2021 v porovnaní s rokom 2020 (podľa kategórií)

(v EUR) Kategória Rozpočet na rok 2020 Rozpočet na rok 2021 Zmena 2021/2020 1 2 3=2/1 Plán pracovných miest 341 218 000 342 791 545 0,5 % Ostatné výdavky na zamestnancov 25 366 000 27 684 909 9,1 % Budovy (okrem nadobudnutia) 56 644 000 57 151 000 0,9 % Výpočtová technika 44 509 000 47 116 000 5,9 % Nábytok 1 171 000 951 000 -18,8 % Technické zariadenie 6 026 000 7 192 000 19,3 % Doprava 2 284 000 1 368 000 -40,1 % Cestovné výdavky delegácií 17 228 000 15 505 000 -10,0 % Výdavky na tlmočenie 81 450 000 80 000 000 -1,8 % Zasadnutia a konferencie 6 285 000 5 757 000 -8,4 % Informačné činnosti 7 235 000 7 510 500 3,8 % Rôzne 1 217 000 1 360 000 11,8 % Rezerva Súčet (okrem nadobudnutia) 590 633 000 594 386 954 0,6 % Nadobudnutie nehnuteľného majetku Celkový súčet 590 633 000 594 386 954 0,6 %

2.2.3. Rozpočet na rok 2021 a okruh 7 viacročného finančného rámca rozpočtu EÚ

V tabuľke 2 sa uvádza prehľad vývoja rozpočtu ER/R v rokoch 2017 – 2021. Podiel ER/R v rámci okruhu 7 (predchádzajúci okruh 5) viacročného finančného rámca sa znížil zo 6,0 % v roku 2017 na 5,6 % v roku 2021.

Tabuľka 2

Vývoj oddielu II rozpočtu EÚ (Európska rada a Rada) v rámci okruhu 7 (predchádzajúci okruh 5) viacročného finančného rámca v rokoch 2017 – 2021

2017 2018 2019 2020 2021 (Sumy v bežných cenách) mil. EUR zmena mil. EUR zmena mil. EUR zmena mil. EUR zmena mil. EUR zmena Okruh 7 9 395 5,0 % 9 666 2,9 % 9 945 2,9 % 10 222 2,8 % 10 635 4,0 % Európska rada/ Rada 562 3,0 % 573 2,0 % 582 1,6 % 591 1,5 % 594 0,6 % Podiel Európskej rady/Rady na okruhu 7 6,0 % 5,9 % 5,9 % 5,8 % 5,6 %

3. CELKOVÝ PREHĽAD PLNENIA ROZPOČTU V ROKU 2021

3.1. Činnosti a ciele Európskej rady a Rady v roku 2021

V správe o finančnej činnosti uvádza GSR informácie o svojich hlavných činnostiach, ktoré sú relevantné z finančného hľadiska a opisuje fungovanie Európskej rady a Rady počas rozpočtového roka. Zdôrazňujú sa v nej aj hlavné výsledky roka.

3.1.1. Zasadnutia

V tabuľke 3 sa uvádza prehľad vývoja počtu zasadnutí, ktoré pre Európsku radu a Radu organizoval GSR v rokoch 2017 až 2021.

GSR v roku 2021 okrem 4 382„inštitucionálnych“ zasadnutí a podujatí s tretími krajinami zorganizoval aj 199 iných zasadnutí (napr. seminárov, informačných stretnutí a brífingov).

Tabuľka 3

Vývoj počtu zasadnutí v rokoch 2017 – 2021

2017 2018 2019 2020 2020 2021 2021 Osobná účasť Videokonferencie / Zmiešané SÚČET Osobná účasť Videokonferencie / Zmiešané SÚČET Samity 15 15 17 15 8 23 11 7 18 Rady 77 75 80 31 85 116 70 36 106 Coreper 105 117 124 152 2 154 123 123 Coreper (čl. 50) 22 29 28 3 3 Pracovné skupiny 4 039 4 304 3 706 1 538 1 252 2 790 1 342 2 793 4 135 ad hoc pracovná skupina pre čl. 50) 32 61 28 Súčet 4 290 4 601 3 983 1 739 1 347 3 086 1 546 2 836 4 382 Ostatné zasadnutia 3 030 3 129 3 685 401 33 434 176 23 199 Celkový súčet 7 320 7 730 7 668 2 140 1 380 3 520 1 722 2 859 4 581

Napriek pretrvávajúcim výnimočným pracovným podmienkam v dôsledku pandémie COVID-19 sa počet zasadnutí zorganizovaných GSR v porovnaní s predchádzajúcim rokom zvýšil o 30 %. Úroveň inštitucionálnych stretnutí bola pomerne podobná úrovniam pred pandémiou, a to najmä vďaka organizácii zasadnutí prostredníctvom videokonferencie (64,7 % z celkového počtu inštitucionálnych zasadnutí). Účinky obmedzujúcej situácie boli viditeľnejšie v počte uskutočnených konferencií, tlačových brífingov a tlačových konferencií.

GSR navyše 14. júna 2021 usporiadal bilaterálny samit EÚ – Kanada a 15. júna 2021 bilaterálny samit EÚ – USA.

Okrem toho sa 15. decembra 2021 uskutočnil 6. samit Východného partnerstva (EaP). Stretli sa na ňom krajiny EÚ a Arménsko, Azerbajdžan, Gruzínsko, Moldavská republika a Ukrajina. Cieľom Východného partnerstva je podporovať stabilitu, prosperitu a vzájomnú spoluprácu, presadzovať záväzok uskutočňovať potrebné reformy a riešiť globálne a regionálne výzvy.

3.1.2. Legislatívne činnosti

Iným kvantitatívnym ukazovateľom činností je počet právnych aktov uverejnených v úradnom vestníku (Ú. v. EÚ) (tabuľka 4). V roku 2021 bolo v úradnom vestníku uverejnených 1 340 právnych aktov. Treba poznamenať, že uverejňovanie právnych aktov v úradnom vestníku je posledný krok legislatívneho procesu.

Tabuľka 4

Vývoj počtu právnych aktov v rokoch 2016 – 2021

2016 2017 2018 2019 2020 2021 Právne akty uverejnené v Ú. v. 1 259 1 187 1 210 1 326 1 328 1 340

V porovnaní s rokom pred pandémiou (2019) Rada napriek náročným pracovným podmienkam vyplývajúcim z pandémie COVID-19 zvýšila v roku 2021 svoju legislatívnu činnosť.

3.1.3. Modernizácia administratívy

GSR v roku 2021 naďalej zlepšoval kvalitu a efektívnosť svojej vnútornej organizácie, pričom sa zameriaval najmä na riešenie pracovných obmedzení vyplývajúcich z pretrvávajúcej situácie súvisiacej s pandémiou COVID-19:

— nové rozhodnutie o náborovej politike a postupoch v rámci GSR s cieľom zvýšiť efektívnosť výberového procesu a zahrnúť aj prvky v súlade so stratégiou GSR pre rozmanitosť a začlenenie,

— prepracovalo sa viacero nástrojov IT špecifických pre GSR, ako je napr. eConsilium, s cieľom zlepšiť fungovanie Rady v digitálnom svete,

— vykonala sa analýza vplyvu pandémie na GSR vrátane posúdenia organizačnej reakcie GSR s cieľom identifikovať najlepšie postupy a vymedziť jasné a užitočné odporúčania na zlepšenie fungovania GSR počas pandémie a bezprostredne po nej.

3.1.4. Plnenie cieľov v roku 2021

Plnenie cieľov stanovených na rozpočtový rok 2021 sa dá zhrnúť takto:

— Plán pracovných miest K 1. januáru 2021 bolo na GSR obsadených 2 885 pracovných miest. V dôsledku fluktuácie počas roka bolo k 31. decembru 2021 obsadených 2 908 pracovných miest, čo predstavuje o 23 viac obsadených pracovných miest v pláne pracovných miest ER/R. Poznámka: Obsadené pracovné miesta zahŕňajú aj pracovné miesta obsadené neplatenými zamestnancami, ktorí zastávajú pracovné miesto, v súlade s vymedzením stanoveným v služobnom poriadku.

— Finančné riadenie GSR v roku 2021 pokračoval v ďalšom zlepšovaní svojho finančného riadenia a výkonnosti. Zaviedlo sa niekoľko zlepšení v oblasti finančného riadenia organizácie, napríklad: — spustenie iniciatívy integrovaného podnikateľského plánovania, ktorej cieľom je rozšíriť rámec riadenia zlepšením procesu spájajúceho krátkodobé, strednodobé a dlhodobé plánovanie finančných a ľudských zdrojov v súvislosti s plánovaním zameraným na činnosti a strategickým plánovaním, — vytvorenie finančného prehľadu na zlepšenie informovanosti o finančnej výkonnosti v rámci útvarov GSR, — hybridné podpisovanie zmlúv bolo povolené ako prvý krok s cieľom dosiahnuť úplný elektronický podpis v budúcnosti. V kontexte zlepšujúcej sa situácie európskych podnikov z hľadiska peňažného toku predstavovala v roku 2021 priemerná lehota zaplatenia faktúr v GSR 19 dní, pričom maximálna lehota je 30 kalendárnych dní (smernica Európskeho parlamentu a Rady 2011/7/EÚ (2)).

— Politika v oblasti nehnuteľností Politika Rady v oblasti nehnuteľností je stabilná. Cieľom Rady od roku 2004 bolo, aby sa všetky jej činnosti a činnosti Európskej rady napokon umiestnili do Bruselu a do budov, ktoré má vo vlastníctve, ktoré sú prispôsobené jej potrebám a ktoré sa nachádzajú blízko seba. Táto reorganizácia bola dokončená dodaním budovy Europa 30. júna 2016.

3.2. Príjmy

V tabuľke 5 je uvedený prehľad celkového výsledku príjmových operácií v roku 2021. Termín „Stanovené nároky 2020“ odkazuje na príkazy na vymáhanie pohľadávok, ktoré boli vydané v roku 2020, pričom príslušné sumy sa získali až v roku 2021. Termín „Stanovené nároky 2021“ zodpovedá sumám, ktoré sa vymohli v roku 2021.

Tabuľka 5

Prehľad príjmových operácií v rozpočte na rok 2021

(v EUR) Kapitola Stanovené nároky 2020 Získané príjmy z roku 2020 Stanovené nároky 2021 Získané príjmy z roku 2021 Stanovené nároky celkom 2020+2021 Získané príjmy celkom 2020+2021 Má sa získať v roku 2022 1 2 3 4 5=1+3 6=2+4 7=5-6 3 0 Príjmy od zamestnancov 60 354 818 60 354 818 60 354 818 60 354 818 3 1 Príjmy súvisiace s majetkom 384 267 384 267 91 400 88 136 475 667 472 403 3 264 3 2 Príjmy z dodávok tovaru, poskytovania služieb a uskutočnenia stavebných prác 35 879 35 545 932 375 906 302 968 254 941 847 26 407 3 2 Príjmy od tretích strán za dodanie tovaru, poskytnutie služieb a uskutočnenie stavebných prác (ESVČ) 426 782 426 782 426 782 426 782 3 3 Ostatné administratívne príjmy 470 202 158 255 41 491 166 39 913 451 41 961 368 40 071 706 1 889 663 4 0 Príjmy z investícií a účtov 613 613 613 613 Súčet 890 348 578 067 103 297 154 101 690 102 104 187 502 102 268 169 1 919 333

Celkový objem príjmových operácií, pokiaľ ide o stanovené nároky, t. j. vydané príkazy na vymáhanie pohľadávok, v roku 2021 predstavoval 104,2 milióna EUR. Z tejto sumy sa 102,3 milióna EUR získalo v tomto rozpočtovom roku a 1,9 milióna EUR sa získa v roku 2022.

Väčšina z celkového objemu získaných príjmov v roku 2021 (59 % alebo 60,4 milióna EUR zo 102,3 milióna EUR) súvisí s daňami, odvodmi a poplatkami Spoločenstva vybranými od zamestnancov GSR. Z tejto sumy tvoria 33,1 milióna EUR zrážky z odmien zamestnancov, zatiaľ čo 27,3 milióna EUR predstavujú príspevky a presuny dôchodkových práv do systému dôchodkového zabezpečenia.

Zvyšná suma, čiže 41 % (41,9 milióna EUR), sa získala z rôznych administratívnych činností, hlavne z týchto zdrojov:

— z vrátenia časti finančných prostriedkov, ktoré sa vyplatili členským štátom v predchádzajúcich rokoch v rámci financovania cestovných výdavkov delegátov, po vykázaní týchto výdavkov za roky 2020 a 2021 (37,9 milióna EUR, kapitola 3 3),

— z príspevkov na administratívne náklady vzniknuté v rámci „schengenského acquis“ s Islandom a Nórskom (1,3 milióna EUR, kapitola 3 3),

— z príspevkov ostatných inštitúcií a platieb úradníkov Rady za detské jasle Rady (0,9 milióna EUR, kapitola 3 3),

— z platieb Súdneho dvora, Dvora audítorov a Európskeho univerzitného inštitútu vo Florencii ako ich príspevkov do spoločného finančného systému s Radou (0,7 milióna EUR, kapitola 3 2),

— z výnosov z prenájmu priestorov a refundácií, ktoré s nimi súvisia (0,5 milióna EUR, kapitola 3 1),

— z presunov z ESVČ Rade ako zálohových platieb za služby, ktoré poskytoval GSR Európskej službe pre vonkajšiu činnosť (0,4 milióna EUR, kapitola 3 2).

3.3. Výdavky v roku 2021

3.3.1. Úpravy rozpočtu v roku 2021

V rozpočtovom roku 2021 boli rozpočtové prostriedky prerozdelené rôznymi presunmi. V tabuľke 6 sa uvádzajú rozhodnutia, ktorými sa upravovali rozpočtové prostriedky v rokoch 2017 – 2021.

Tabuľka 6

Počet úprav rozpočtu podľa druhu v rokoch 2017 – 2021

Úprava Rok Typ Právny základ 2017 2018 2019 2020 2021 Opravný rozpočet Článok 44 NRP 0 0 0 0 0 Presun B Článok 29 NRP 45 52 39 44 41 Presun C Článok 29 NRP 1 2 2 2 2 Presun D Článok 31 NRP 0 0 0 0 0 Súčet 46 54 41 46 43

V roku 2021 sa vykonali dva presuny C, pri ktorých bol informovaný rozpočtový orgán (v súlade s článkom 29 nariadenia o rozpočtových pravidlách):

— presun C1 vo výške 6 612 000 EUR uskutočnený 22. júla 2021 s cieľom: — pokryť projekty, ktoré boli pôvodne zahrnuté do rozpočtu na neskorší rok, ale v ktorých prípade nízka obsadenosť kancelárskych priestorov v budovách GSR v dôsledku pandémie COVID-19 umožnila urýchliť projektový cyklus (1 000 000 EUR), — financovať technickú pomoc na rozšírenie opatrení v oblasti IT v dôsledku pretrvávajúcej zdravotnej situácie (1 897 000 EUR), — pokryť nákup dodatočného IT vybavenia a softvéru vrátane údržby a servisu (2 930 000 EUR), — financovať vyššie ročné telekomunikačné poplatky v dôsledku novej rámcovej zmluvy (140 000 EUR), — presunúť zodpovednosti súvisiace s cestovnými nákladmi na podujatia organizované rotujúcimi predsedníctvami (20 000 EUR), — financovať dodatočné cestovné výdavky predsedu Európskej rady a jeho tímu osobnej ochrany (625 000 EUR),

— presun C2 vo výške 5 360 000 EUR uskutočnený 18. novembra 2021 s cieľom: — pokryť nákup dodatočného IT vybavenia a softvéru vrátane údržby a servisu (2 450 000 EUR), — presunúť zodpovednosť za projektové riadenie v súvislosti s vývojom systému riadenia údržby budov na základe existujúcich nástrojov IT v rámci GSR (655 000 EUR), — financovať dodatočnú pomoc vo viacerých oblastiach činnosti Rady v oblasti IT, ako je portál delegátov, systém riadenia prekladov (TMS) alebo nástroj na správu žiadostí o právne poradenstvo (1 855 000 EUR); — financovať dodatočné cestovné výdavky predsedu Európskej rady a jeho tímu osobnej ochrany (400 000 EUR),

Okrem toho sa rozpočet ER/R v roku 2021 vnútorne pozmenil 41 presunmi B na základe článku 29 ods. 4 nariadenia o rozpočtových pravidlách.

V tabuľke 7 sa uvádza prehľad rozpočtových položiek, ktoré sa v roku 2021 významne (3) upravili rôznymi presunmi.

Tabuľka 7

Rozpočtové položky, u ktorých došlo v roku 2021 k významným presunom

(v EUR) Položka Okruh Pôvodný rozpočet na rok 2020 Presuny Konečné rozpočtové prostriedky Rozdiel 1 0 0 4 Ostatné výdavky na riadenie 1 075 000 1 025 000 2 100 000 95 % 1 1 0 0 Základné platy 256 457 636 3 885 364 260 343 000 2 % 2 0 0 0 Nájomné 457 000 865 000 1 322 000 189 % 2 0 1 3 Poistenie 285 000 330 500 615 500 116 % 2 1 0 0 Nadobudnutie vybavenia a softvéru 13 850 500 3 483 454 17 333 954 25 % 2 1 0 1 Externá pomoc pri prevádzke a vývoji počítačových systémov 24 019 500 7 205 878 31 225 378 30 % 2 1 0 3 Telekomunikácie 1 750 000 533 930 2 283 930 31 % 2 1 2 0 Nákup a výmena technického zariadenia a vybavenia 3 958 000 908 585 4 866 585 23 % 2 2 0 5 Organizovanie konferencií, kongresov a zasadnutí 315 000 360 000 675 000 114 %

3.3.2. Prehľad plnenia rozpočtu v rokoch 2017 – 2021

Za posledných päť rokov (graf 1) bola celková miera plnenia rozpočtu ER/R v priemere 91,5 %. Miera plnenia sa týka záväzkov prijatých počas rozpočtového roka v pomere k dostupnému prijatému rozpočtu.

Miera skutočných ročných platieb dosahovala v rokoch 2017 až 2021 v priemere 81,4 % rozpočtu. Rozdiel medzi celkovým plnením a platbami v danom roku (t. j. nezaplatené záväzky) sa v súvislosti s platbami preniesol v súlade s článkom 12 ods. 7 nariadenia o rozpočtových pravidlách do ďalšieho rozpočtového roka. Výdavky na platy a príspevky pre členov a zamestnancov inštitúcií Únie nemožno preniesť (článok 12 ods. 8 nariadenia o rozpočtových pravidlách).

Graf 1

Celkové plnenie rozpočtu v rokoch 2017 – 2021

Pokiaľ ide o rok 2021, prenesené rozpočtové prostriedky súvisia so záväzkami vyplývajúcimi zo zmlúv, ktoré sa riadne uzavreli pred koncom rozpočtového roka, no v prípade ktorých sa tovar a služby ešte nedodali/neposkytli, a/alebo v súvislosti s ktorými sa do konca roka nedoručili faktúry.

3.3.3. Čerpanie rozpočtových prostriedkov v roku 2021 podľa kategórií

Analýza výdavkov v roku 2021 sa uvádza v 14 kategóriách výdavkov.

V tabuľke 8 sa porovnáva konečný rozpočet po uskutočnení presunov (stĺpec 2) s plnením rozpočtu z hľadiska rozpočtových záväzkov (stĺpec 3). Rozdiel medzi konečným rozpočtom a viazanými rozpočtovými prostriedkami zodpovedá sumám, ktoré sa v roku 2021 nepoužili, a preto sa zrušili.

Tabuľka 8

Prehľad plnenia rozpočtu v roku 2021 (podľa kategórií)

(v EUR) Kategória Rozpočet na rok 2021 (pôvodný) Rozpočet na rok 2021 [konečný (*1)] Záväzky Miera plnenia Zrušené rozpočtové prostriedky 1 2 3 4=3/2 5=2-3 Plán pracovných miest 342 791 545 342 791 545 337 934 778 98,6 % 4 856 767 Ostatné výdavky na zamestnancov 27 684 909 27 684 909 23 585 787 85,2 % 4 099 122 Budovy (okrem nadobudnutia) 57 151 000 56 221 000 54 238 245 96,5 % 1 982 755 Výpočtová technika 47 116 000 57 043 000 57 030 431 100,0 % 12 569 Nábytok 951 000 951 000 926 209 97,4 % 24 791 Technické zariadenie 7 192 000 6 986 000 6 159 402 88,2 % 826 598 Doprava 1 368 000 1 368 000 1 367 115 99,9 % 885 Cestovné výdavky delegácií 15 505 000 10 150 204 10 150 204 100,0 % Výdavky na tlmočenie 80 000 000 77 303 796 19 784 532 25,6 % 57 519 264 Zasadnutia a konferencie 5 757 000 4 997 000 3 477 460 69,6 % 1 519 540 Informačné činnosti 7 510 500 7 530 500 7 529 721 100,0 % 779 Rôzne 1 360 000 1 360 000 806 981 59,3 % 553 019 Rezerva Súčet (okrem nadobudnutia) 594 386 954 594 386 954 522 990 866 88,0 % 71 396 088 Nadobudnutie nehnuteľného majetku Celkový súčet 594 386 954 594 386 954 522 990 866 88,0 % 71 396 088

Celková miera plnenia rozpočtu na rok 2021 je 88 %. Rozdiel medzi konečným rozpočtom a plnením možno vysvetliť takto:

— Celkové nečerpanie v kategórii plánu pracovných miest predstavuje 4,9 milióna EUR. Toto nečerpanie súvisí najmä s nižšími potrebami na základné platy (3,5 milióna EUR). Ďalšie prvky, ktorými sa vysvetľuje nečerpanie, sú nižšia potreba rôznych zákonných nárokov (0,6 milióna EUR) a nižšie výdavky na nadčasy (0,4 milióna EUR) a sociálne zabezpečenie (0,2 milióna EUR).

— V kategórii ostatných výdavkov na zamestnancov sa 58,5 % nevyčerpaných rozpočtových prostriedkov (2,4 milióna EUR zo 4,1 milióna EUR) týka cestovných výdavkov zamestnancov. Úspory na ostatných výdavkoch týkajúcich sa zamestnancov (odborná príprava, zdravotné výdavky, sociálne služby atď.) dosahujú celkovú výšku 0,4 milióna EUR. Nižšie platby pre zmluvných zamestnancov, vyslaných národných expertov a iné externé služby predstavujú ďalších 1,3 milióna EUR.

— Celkové plnenie výdavkov súvisiacich s budovami viedlo k úsporám vo výške 2,0 milióna EUR. Z tejto sumy pochádza 1,2 milióna EUR z nižších nákladov na údržbu a upratovanie a 0,4 milióna EUR z úspor pri niektorých prácach súvisiacich so zariaďovaním priestorov. Ďalších 0,2 milióna EUR pochádza z úspor v oblasti bezpečnosti a stráženia budov. Zvyšných 0,2 milióna EUR pochádza z prác na zaistenie bezpečnosti priestorov a iných nákladov súvisiacich s budovami (t. j. odstraňovanie odpadu, označovanie a prieskumy špecializovanými orgánmi).

— V oblasti IT bolo plnenie rozpočtu na úrovni 100 %.

— Pokiaľ ide o nábytok, nečerpanie vo výške 0,02 milióna EUR je spôsobené najmä nižšími potrebami vyplývajúcimi z prenájmu a údržby nábytku, čiastočne v dôsledku odloženia multilaterálneho samitu EÚ – Africká únia na začiatok roka 2022.

— Úspory v oblasti technického vybavenia vo výške 0,8 milióna EUR sú spôsobené najmä nižšou úrovňou nákupu a výmeny technického vybavenia, najmä v oblasti bezpečnosti.

— Plnenie v oblasti dopravy sa blíži k 100 %.

— Plnenie cestovných výdavkov delegácií bolo na úrovni 100 %. Suma, ktorá bola k dispozícii na cestovné výdavky delegácií, predstavovala po presunoch 10,2 milióna EUR. Pôvodný rozpočet predstavoval sumu 15,5 milióna EUR, do ktorej sa presunula suma 25 miliónov EUR z úspor v určitých finančných balíkoch pridelených na tlmočenie. Na druhej strane bolo 30,4 milióna EUR presunutých na tlmočenie na účely technického krytia (4). Z tohto technického krytia tlmočenia sa čiastočne financujú jazyky, ktoré sa v súčasnosti používajú ako pivotné, čo je technický nástroj používaný na premostenie medzi jazykovými kombináciami, ktoré je dôležité na zabezpečenie viacjazyčnej komunikácie.

— Nečerpanie rozpočtových prostriedkov na tlmočenie predstavuje 57,5 milióna EUR. Toto nečerpanie je konečným výsledkom presunu 25 miliónov EUR z finančných prostriedkov pridelených na tlmočenie do finančných prostriedkov pridelených na cestovné výdavky delegácií (5). Konečný výsledok zahŕňa aj presun sumy 30,4 milióna EUR z cestovných výdavkov delegácií v rámci implementácie technického krytia.

— Suma 0,9 milióna EUR z celkového nečerpania 1,5 milióna EUR na organizáciu zasadnutí a konferencií odráža nižšie potreby na stravovanie, než sa plánovali v rozpočte. Nižšie potreby na prenájom externých konferenčných miestností a akreditáciu umožnili ďalšie úspory vo výške 0,2 milióna EUR. Možno to vysvetliť vplyvom pandémie na pravidelné stretnutia spolu s odložením mnohostranného samitu EÚ – Africká únia.

— Miera čerpania rozpočtových prostriedkov v kategórii „Informačné činnosti“ bola 100 %.

— Nečerpanie vo výške 0,5 milióna EUR v kategórii „Rôzne výdavky“ je vysvetlené najmä kombináciou menších potrieb v oblasti právnych služieb (0,4 milióna EUR) a znížených nákladov na sťahovanie kancelárií, štúdie, uniformy a iné prevádzkové výdavky.

3.4. Prenesené rozpočtové prostriedky

3.4.1. Rozpočtové prostriedky prenesené automaticky z roku 2020 do roku 2021

Ako sa uvádza v tabuľke 9, z roku 2020 sa do roku 2021 preniesla suma 69,6 milióna EUR.

Tabuľka 9

Čerpanie rozpočtových prostriedkov prenesených z roku 2020 do roku 2021 (podľa kategórií)

(v EUR) Kategória Rozpočtové prostriedky prenesené z roku 2020 Platby 2021 Miera plnenia Zrušené rozpočtové prostriedky 1 2 3=2/1 4=1-2 Plán pracovných miest 326 349 302 459 92,7 % 23 890 Ostatné výdavky na zamestnancov 1 380 868 1 074 900 77,8 % 305 968 Budovy 21 973 039 16 351 777 74,4 % 5 621 262 Výpočtová technika 24 016 219 23 682 349 98,6 % 333 869 Nábytok 852 821 841 321 98,7 % 11 500 Technické zariadenie 2 997 152 2 737 242 91,3 % 259 910 Doprava 518 695 229 981 44,3 % 288 714 Cestovné výdavky delegácií Výdavky na tlmočenie 13 482 401 10 960 190 81,3 % 2 522 211 Zasadnutia a konferencie 567 139 301 760 53,2 % 265 379 Informačné činnosti 3 256 451 2 864 529 88,0 % 391 922 Rôzne 213 767 172 532 80,7 % 41 235 Rezerva Súčet 69 584 901 59 519 041 85,5 % 10 065 860

Miera čerpania rozpočtových prostriedkov prenesených z roku 2020 bola 85,5 %. Hlavnými príčinami tejto miery čerpania sú:

— čiastočné alebo úplné nevykonanie prác/nedodanie tovaru/neposkytnutie služieb, ktoré si počas predchádzajúceho roka objednal GSR,

— faktúry za vykonané práce/dodaný tovar/poskytnuté služby neboli ešte doručené. To nevyhnutne predstavuje rozpočtovú záťaž na nasledujúci rozpočtový rok, keďže v roku 2022 sa pre tieto transakcie budú musieť zaviesť nové záväzky.

3.4.2. Rozpočtové prostriedky prenesené automaticky z roku 2021 do roku 2022

Rozpočtové prostriedky prenesené z roku 2021 do roku 2022 predstavovali celkom 62 miliónov EUR.

Tabuľka 10

Rozpočtové prostriedky prenesené z roku 2021 do roku 2022 (podľa kategórií)

(v EUR) Kategória Rozpočet na rok 2021 (pôvodný) Rozpočet na rok 2021 [konečný (*2)] Záväzky Platby 2021 Rozpočtové prostriedky prenesené do roku 2022 Miera prenosu 1 2 3 4 5=3-4 6=5/3 Plán pracovných miest 342 791 545 342 791 545 337 934 778 337 480 703 454 075 0,1 % Ostatné výdavky na zamestnancov 27 684 909 27 684 909 23 585 787 21 892 889 1 692 898 7,2 % Budovy 57 151 000 56 221 000 54 238 245 35 709 119 18 529 126 34,2 % Výpočtová technika 47 116 000 57 043 000 57 030 431 33 327 229 23 703 202 41,6 % Nábytok 951 000 951 000 926 209 198 986 727 224 78,5 % Technické zariadenie 7 192 000 6 986 000 6 159 402 2 620 136 3 539 267 57,5 % Doprava 1 368 000 1 368 000 1 367 115 585 006 782 109 57,2 % Cestovné výdavky delegácií 15 505 000 10 150 204 10 150 204 10 150 204 0,0 % Výdavky na tlmočenie 80 000 000 77 303 796 19 784 532 10 994 825 8 789 706 44,4 % Zasadnutia a konferencie 5 757 000 4 997 000 3 477 460 2 614 496 862 964 24,8 % Informačné činnosti 7 510 500 7 530 500 7 529 721 4 887 926 2 641 795 35,1 % Rôzne 1 360 000 1 360 000 806 981 518 269 288 712 35,8 % Rezerva Súčet (okrem nadobudnutia) 594 386 954 594 386 954 522 990 866 460 979 787 62 011 078 11,9 % Nadobudnutie nehnuteľného majetku Celkový súčet 594 386 954 594 386 954 522 990 866 460 979 787 62 011 078 11,9 %

Sumy prenesené z roku 2021 do roku 2022 pochádzajú hlavne z týchto kategórií:

— počítačové systémy: 23,7 milióna EUR, z čoho 14 miliónov EUR sa vzťahuje na externú pomoc, 8 miliónov EUR na vybavenie a softvér, 1,1 milióna EUR na IT služby a údržbu a 0,6 milióna EUR na telekomunikácie,

— budovy: 18,5 milióna EUR, pričom rôzne práce súvisiace so zariaďovaním priestorov predstavujú sumu 7,0 milióna EUR, upratovanie a údržba 3,8 milióna EUR, bezpečnosť a stráženie 3,8 milióna EUR, elektrina, voda, plyn a vykurovanie 1,7 milióna EUR, práce na zaručení bezpečnosti budov 1,3 milióna EUR a suma 0,9 milióna EUR predstavujú iné výdavky súvisiace s budovami, napr. štúdie budov,

— 8,8 milióna EUR na pokrytie časti nákladov na tlmočenie poskytnuté v roku 2021, za ktoré však neboli úplne odsúhlasené faktúry s útvarmi Európskej komisie (najmä v súvislosti s nákladmi na preprogramovanie),

— technické zariadenie: 3,5 milióna EUR, čo zodpovedá nákupu a údržbe konferenčného vybavenia,

— 2,6 milióna EUR sa týka výdavkov na informačné činnosti, z čoho 1,9 milióna EUR sa týka informačnej činnosti a verejných podujatí, 0,6 milióna EUR na výdavky na dokumentáciu a knižnicu a 0,1 milióna EUR na publikácie Rady,

— ostatné výdavky na zamestnancov: 1,7 milióna EUR, najmä v súvislosti s výdavkami na odbornú prípravu a prijímanie zamestnancov do služobného pomeru (0,7 milióna EUR), lekárskou službou a zariadeniami starostlivosti o deti (0,4 milióna EUR), výdavkami na služobné cesty (vrátane cestovania) (0,3 milióna EUR) a podpornými opatreniami na pomoc zamestnancom (0,2 milióna EUR),

— zasadnutia a konferencie: 0,9 milióna EUR súvisiacich hlavne s faktúrami, ktoré ešte neboli doručené, za organizovanie zasadnutí Európskej rady a Rady v roku 2021,

— doprava: 0,8 milióna EUR na pokrytie nákladov na prenájom a opravu vozového parku (0,5 milióna EUR) a na plán mobility zamestnancov Rady (0,3 milióna EUR),

— nábytok: 0,7 milióna EUR, čo zodpovedá nákupu nábytku pre hybridné zasadacie miestnosti, tlačovú miestnosť, pilotný projekt pre nové spôsoby práce (NWOW – New Ways of Working) a budovu jaslí,

— rôzne výdavky: 0,3 milióna EUR, čo zodpovedá najmä nákladom na právne zastupovanie (0,1 milióna EUR), kancelárske potreby (0,1 milióna EUR) a poštovné poplatky (0,04 milióna EUR).

3.5. Pripísané príjmy

3.5.1. Pripísané príjmy, ktoré vznikli pred rokom 2021

Celková suma pripísaných príjmov, ktoré vznikli pred rokom 2021, predstavovala 43,1 milióna EUR.

Tabuľka 11

Čerpanie pripísaných príjmov, ktoré vznikli pred rokom 2021 (podľa kategórií)

(v EUR) Kategória Pripísané príjmy pred rokom 2021 [konečné (*3)] Záväzky 2021 Platby 2021 Miera plnenia Zrušené pripísané príjmy 1 2 3 4=2/1 4=1-2 Plán pracovných miest 1 456 544 1 443 178 1 443 178 99,1 % 13 366 Ostatné výdavky na zamestnancov 1 662 956 1 633 352 1 615 668 98,2 % 29 604 Budovy 527 758 512 601 439 491 97,1 % 15 158 Výpočtová technika 892 372 877 927 657 026 98,4 % 14 446 Nábytok — — — — Technické zariadenie 16 619 15 011 12 098 90,3 % 1 607 Doprava 6 113 6 113 1 332 100,0 % Cestovné výdavky delegácií 30 385 449 30 385 449 30 385 449 100,0 % Výdavky na tlmočenie 7 909 056 7 909 056 7 909 056 100,0 % Zasadnutia a konferencie 84 097 84 097 64 285 100,0 % Informačné činnosti 12 544 10 013 10 013 2 530 Rôzne 82 540 80 541 80 531 97,6 % 1 999 Spolu Európska rada/Rada 43 036 048 42 957 337 42 618 125 99,8 % 78 711 Dohody s ESVČ na úrovni útvarov 80 000 59 871 54 571 74,8 % 20 129 Celkový súčet 43 116 048 43 017 207 42 672 696 99,8 % 98 840

Pripísané príjmy súvisiace s činnosťami GSR predstavovali celkom 43,1 milióna EUR, z toho suma 43 miliónov EUR bola v roku 2021 riadne viazaná. Zvyšných 0,1 milióna EUR bolo zrušených v súlade s článkom 12 ods. 1 NRP.

Ďalšiu časť pripísaných príjmov, ktoré vznikli pred rokom 2021, a to vo výške 0,08 milióna EUR, predstavujú sumy, ktoré v roku 2020 presunula ESVČ Rade na pokrytie výdavkov za služby vymedzené v rôznych dohodách na úrovni útvarov medzi týmito dvoma inštitúciami a poskytnuté Generálnym sekretariátom Rady. Z viazanej sumy vo výške 0,06 milióna EUR bolo v roku 2020 vyplatených 0,05 milióna EUR.

3.5.2. Pripísané príjmy prenesené na zaplatenie z roku 2020

Celková suma pripísaných príjmov prenesených na zaplatenie z roku 2020 predstavuje 0,5 milióna EUR.

Tabuľka 12

Čerpanie pripísaných príjmov, ktoré vznikli pred rokom 2021, prenesených do roku 2021 na zaplatenie (podľa kategórií)

(v EUR) Kategória Pripísané príjmy prenesené na zaplatenie z roku 2020 Platby 2021 Miera plnenia Zrušené pripísané príjmy 1 2 4=2/1 4=1-2 Plán pracovných miest — Ostatné výdavky na zamestnancov 9 648 9 644 100,0 % 4 Budovy 412 792 259 685 62,9 % 153 107 Výpočtová technika 10 890 10 890 100,0 % Nábytok — Technické zariadenie — Doprava 2 616 0,0 % 2 616 Cestovné výdavky delegácií — Výdavky na tlmočenie — Zasadnutia a konferencie 81 — 81 Informačné činnosti — Rôzne — Spolu Európska rada/Rada 436 026 280 219 64,3 % 155 807 Dohody s ESVČ na úrovni útvarov 97 196 97 196 — Celkový súčet 533 222 377 415 70,8 % 155 807

3.5.3. Pripísané príjmy, ktoré vznikli pred rokom 2021, prenesené na zaplatenie do roku 2022

Pripísané príjmy, ktoré vznikli pred rokom 2021, riadne viazané, avšak nezaplatené v roku 2021, boli v celkovej výške 0,3 milióna EUR prenesené z roku 2021 do roku 2022.

Tabuľka 13

Pripísané príjmy, ktoré vznikli pred rokom 2021, prenesené do roku 2022 (podľa kategórií)

(v EUR) Kategória Pripísané príjmy pred rokom 2021 [konečné (*4)] Záväzky 2021 Platby 2021 Pripísané príjmyprenesenédo roku 2021 Miera prenosu 1 2 3 4 = 2 – 3 5 = 4/2 Plán pracovných miest 1 456 544 1 443 178 1 443 178 — Ostatné výdavky na zamestnancov 1 662 956 1 633 352 1 615 668 17 684 1,1 % Budovy 527 758 512 601 439 491 73 110 14,3 % Výpočtová technika 892 372 877 927 657 026 220 901 25,2 % Nábytok Technické zariadenie 16 619 15 011 12 098 2 914 19,4 % Doprava 6 113 6 113 1 332 4 781 78,2 % Cestovné výdavky delegácií 30 385 449 30 385 449 30 385 449 0,0 % Výdavky na tlmočenie 7 909 056 7 909 056 7 909 056 0,0 % Zasadnutia a konferencie 84 097 84 097 64 285 19 812 23,6 % Informačné činnosti 12 544 10 013 10 013 — Rôzne 82 540 80 541 80 531 10 0,0 % Spolu Európska rada/Rada 43 036 048 42 957 337 42 618 125 339 211 0,8 % Dohody s ESVČ na úrovni útvarov 80 000 59 871 54 571 5 300 8,9 % Celkový súčet 43 116 048 43 017 207 42 672 696 344 511 0,8 %

Prenesené sumy sa týkajú najmä externej pomoci v oblasti IT (0,2 milióna EUR).

3.5.4. Pripísané príjmy, ktoré vznikli v roku 2021

Celkové pripísané príjmy, ktoré vznikli v roku 2021, predstavovali 41,8 milióna EUR. Z tejto sumy predstavuje 0,4 milióna EUR sumu, ktorú ESVČ presunula Rade.

Tabuľka 14

Čerpanie pripísaných príjmov, ktoré vznikli v roku 2021 (podľa kategórií)

(v EUR) Kategória Pripísané príjmy v roku 2021 [konečné (*5)] Záväzky 2021 Platby2021 Neviazané K dispozícii pre platby 1 2 3 4 = 1 – 2 5 = 2 – 3 Plán pracovných miest 1 776 701 1 776 701 Ostatné výdavky na zamestnancov 1 302 739 162 368 136 843 1 140 371 25 524 Budovy 804 964 91 500 713 464 91 500 Výpočtová technika 825 652 51 203 9 805 774 448 41 399 Nábytok Technické zariadenie 2 750 2 750 Doprava Cestovné výdavky delegácií 36 363 724 36 363 724 Výdavky na tlmočenie Zasadnutia a konferencie 24 076 24 076 Informačné činnosti 161 270 14 877 146 393 14 877 Rôzne 126 974 126 974 Spolu Európska rada/Rada 41 388 848 319 949 146 648 41 068 900 173 300 Dohody s ESVČ na úrovni útvarov 406 362 159 951 86 868 246 411 73 084 Celkový súčet 41 795 211 479 900 233 516 41 315 311 246 384

Pripísané príjmy v roku 2021 súvisiace s činnosťami GSR predstavovali 41,8 milióna EUR. Počas rozpočtového roka sa viazalo 0,5 milióna EUR, pričom 41,3 milióna EUR sa v súlade s článkom 12 ods. 4 NRP prenieslo do roku 2022.

Približne 87 % pripísaných príjmov (36,4 milióna EUR) sa týka zostatku cestovných výdavkov delegácií po predložení cestovných výkazov a predpokladanej úhrade finančných prostriedkov na cestovné výdavky na rok 2021 zo strany viacerých členských štátov.

Zvyšná časť sa týka najmä refundácie súm, ktoré súvisia s rôznymi administratívnymi činnosťami v Rade.

(1) Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).

(2) Smernica Európskeho parlamentu a Rady 2011/7/EÚ zo 16. februára 2011 o boji proti oneskoreným platbám v obchodných transakciách (Ú. v. EÚ L 48, 23.2.2011, s. 1).

(3) Čistá suma > 250 000 EUR.

(*1) Zahŕňa vnútorné prerozdelenie rozpočtových prostriedkov.

(4) V súlade s rozhodnutím generálneho tajomníka Rady č. 54/18 (článok 10 ods. 3) sa suma rovnajúca sa nevyčerpanej sume na cestovné výdavky delegátov z predchádzajúceho roka každoročne presúva na tlmočenie. V roku 2021 predstavovala táto suma 30,4 milióna EUR.

(5) GSR v súlade s rozhodnutím č. 54/18 (článok 10 ods. 1) presúva 66 % nepoužitých prostriedkov z finančných prostriedkov pridelených na tlmočenie do finančných prostriedkov pridelených na cestovné výdavky delegátov, ktoré sa použijú počas toho istého rozpočtového roka. V roku 2021 predstavovala táto suma 25 miliónov EUR.

(*2) Zahŕňa vnútorné prerozdelenie rozpočtových prostriedkov.

(*3) Zahŕňa vnútorné prerozdelenie rozpočtových prostriedkov.

(*4) Zahŕňa vnútorné prerozdelenie rozpočtových prostriedkov.

(*5) Zahŕňa vnútorné prerozdelenie rozpočtových prostriedkov.